LidanRubinov/Halacha-QA huggingface dataset:
שאלה: צניעות מרצה: האם מותר להסתכל על מרצה שבאה לשיעור עם גופיה (בלי שרוולים) ועם מחסוף בחזה או שעלי פשוט להסתכל למחברת כול הזמן ולא להסתכל לכיוון שלה (כמו שאני נוהג עכשיו - אולם יש בדבר אי נעימות כלפיה - שאני בעצם מתעלם ממנה)?
תשובה: שהיא תרגיש אי נעימות כלפי שומעיה.
שאלה: ברכה כשיחף: רציתי לדעת, אילו ברכות ניתן לברך כשיחפים?
תשובה: בתפילה יש עניין של "היכון לקראת אלקיך ישראל" שבעמידה לפני המלך יש להתלבש כראוי. ואולי הדין כן גם בברכות קריאת שמע. אבל בברכות רגילות מותר גם יחף. הרב זלמן נחמיה גולדברג
שאלה: אכילה תוך כדי הליכה: האם יש בעייתיות באכילת תוך כדי הליכה ברחוב בטיול בתוך קניון ודומיהם?
תשובה: זה לא מכובד. בתקופת ח היה אדם האוכל בשוק נחשב אדם מזולזל כ"כ שפסול לעדות. יכול להיות שהיום נשתנה ולא נחשב כ"כ חמור, אבל לפי ח לא ראוי לעשות כן. לגבי שינוי מקום בברכות הנהנין, אם זה תחת אותו קורת גג כגון בקניון, זה לא נחשב שינוי מקום, וברכה אחת פוטרת את כל האכילה. אם יוצא החוצה זה נחשב שינוי מקום וצריך לברך מחדש.
שאלה: אומגה 3 - הלכה למעשה: קדמו לי ושאלו את הרב לגבי אומגה 3 של אלספה, אך לא הצלחתי להבין. על אומגה 3 של אלספה שאין עליה כשרות, אמרו לי בחברה שהיא אכן לא כשרה. אם כן, האם מותר ליטול אותה? מחד, היות וזה אך ורק תוסף תזונה אסור. ומאידך, שהיות ואין טעם מותר. אם כן מה הדין?
תשובה: אם זה תוסף מזון - צריך הכשר. אם זה תרופה לחולה - חכמים לא גזרו בזה ואין צורך בהכשר.
שאלה: עדיפות לקניין מיהודי או מגוי?: לעניות דעתי ישנה הלכה הקובעת כי יש עדיפות לקנות מיהודי שומר מצוות מאשר מיהודי שאינו שומר, ובין יהודי שאינו שומר מצוות מאשר מגוי. רציתי לשאול, האם הלכה למעשה אני צריך דווקא ללכת לקניות ע"פ הוראת ההלכה אפילו האם דבר זה אינו זמין לי (כלומר אסע קצת יותר), יקר יותר, בקיצור פחות משתלם? מאיפה אנו לומדים את ההלכה הזאת?
תשובה: אינני חושב שיש לטרוח בשביל כך.
שאלה: בלעם קיבל רשות ללכת או לא?: על בלעם (במדבר כ,ב פסוק כ) נאמר: ".ויבא השם אל בלעם לילה ויאמר לו אם לקרוא לך באו אנשים קום ולך איתם.". פה בורא עולם נותן רשות לבלעם ללכת עם האנשים ".ויקם בלעם בבוקר ויחבוש אתונו וילך עם שרי מואב. ויחר אף אלוקים כי הולך הוא.". שאלתי היא מצד אחד בלעם מקבל רשות מצד שני ההיפך הוא כאילו לא קיבל רשות?
תשובה: רש"י (פרק כב פסוק לה) עונה על כך, וכותב: "בדרך שאדם רוצה לילך בה, מוליכין אותו". בלעם לא נהג כשורה כאשר שאל פעם נוספת את ה' אם ללכת, שכן כבר אמר לו שאין רצונו שילך. ולכן ודאי לא היה זה רצון ה', אך מכיוון שביקש שוב ורצה מאוד ללכת, ה' הסכים שילך, אך הודיעו שיאמר רק את אשר ישים בפיו. הרב יאיר וסרטיל
שאלה: נטילת ידיים אחרי שירותים: 1. האם יש חובה בנטילת ידיים לאחר שירותים או שמא מספיק לשטוף ידיים עם סבון? 2. אם בכל זאת אם יש עניין בנטילה אחרי שירותים, האם ישנה נטילה מיוחדת או שמספיק נטילה אחת על כל יד? 3. אם צריך נטילה אחרי שירותים, האם יש לעשות זאת עם כלי- או שמספיק תחת הברז? 4. אם צריך נטילה אחרי שירותים, כשיש מספר תאים של שירותים והם לא תמיד סגורים, האם מותר ליטול ידיים של אחרי שירותיים בכיורים שנמצאים בחדר זה?
תשובה: מספיק לשטוף ידיים מהברז, ויש מהדרין ליטול בנטלה שלוש פעמים לסירוגין. אם יש לתאים דלת אפשר ליטול שם ידיים ורצוי לסגור את הדלת.
שאלה: זוגיות - חזרה בשעה מאוחרת: אני ואישתי בשנה הראשונה לחיי הנישואין. ב"ה ה זיכני להתפלל ותיקין עקב השעה המוקדמת אני נאלץ ללכת לישון מוקדם, רבע לעשר כבר מתארגן לשינה. עכשיו ישנה בעיה, שאישתי אחרי שאני הולך לישון לא מוצאת תעסוקה. אז אישתי לוקחת את הרכב והולכת לחברות. אשתי היא טיפוס מאוד חברתי ואוהבת חברה. כך שקורה לא פעם ולא פעמים שאני הולך לישון לבד, ויצא כמה פעמים בודדות שאני מתעורר והיא רק הולכת לישון. אשתי חשובה לי מאוד וגם הותיקין, מה עושים? האם אני צריך לוותר על ותיקין כדי להיות עם אישתי? האם אני יכול להגיד לאשתי שלא מוצא חן בעיני השעות שהיא חוזרת הרי היא אישה נשואה?!
תשובה: לדעתי עדיף לותר על הותיקין ולהיות עם אישתך. המצב שאישה הולכת לשעות מאוחרות בלילה ללא בעלה הוא לא טוב. לא מבחינת הקשר ביניכם ולא מבחינת המכשולות שעלולות להיות. לצערי, כבר נפגשתי עם מקרים שמדברים כאלו בתים התפרקו. ודאי שאתה לא צריך לדאוג אולם לא צריך להכנס למהלך אפילו שההיזק הוא לא שכיח. תקום ותיקין בחודשי החורף בעיקר. לחילופין תלך לישון מאוחר ותשלים שינה אחרי הצהריים.
שאלה: חלב ובשר עוף ודגים: "לא תאכל גדי בחלב אימו" מדבר על שלושה איסורים: 1.לא תאכל בשר וחלב יחד. 2.לא תבשל בשר וחלב יחד. 3.לא תהנה מבשר וחלב יחד. האיסור מדבר על בשר בקר או כבש מהיכן מגיע האיסור על אכילת עוף עם חלב? למה עוף אסור ודג מותר?
תשובה: עוף אסור מדרבנן, כיון שבשרו דומה לבשר בהמה, ודגים כיון שבשרם אינו דומה לבשר במה מותר ולא גזרו בו רבנן.
שאלה: יואב בן צרויה: יואב בן צרויה גיבור תנכי. מדוע זכתה אימו צוריה שבנה יקרא בתנ"ך יואב בן צרויה, איפה האב בתמונה? באתר כיפה ראיתי תשובה לא מלאה על קשר לבני קרח ושהשם הוא (YEHUDA). מה המקורות או הפרשן לשם זה?
תשובה: אביו נקרא שריה כנאמר בדברי הימים א פרק ד פסוק יד: "ושריה הוליד את יואב", ואכן נקראו בני צרויה על שם אימם. לשאלה זו התייחסו כבר הגאונים, ורבנו האי גאון ענה שבגלל שצרויה היתה אחות של דוד המלך נקראו על שמה כדי לכבדם ולהגדילם (תשובות הגאונים - שערי תשובה, סימן יט). וכך כתב גם הרד"ק (על שמואל ב פרק ג פסוק לט). יש המבארים שהיתה צדיקה בעלת מעשים טובים ולכן נקראו על שמה, ועוד יש מבארים שנתאלמנה בצעירותה והיא היתה מגדלת אותם. הרב יאיר וסרטיל
שאלה: טיגון ישר על הכיריים: האם מותר לכתחילה לטגן חצילים ישירות על הכיריים הבייתיות? ואם אסור, מה הדין בדיעבד?
תשובה: מותר.
שאלה: כהן שעזב את אשתו הגרושה: אני כהן ממשפחה מסורתית ושאלתי את הרב לגבי נישואי השניים עם גרושה. הרב ענה לי, שאיני רשאי לעלות לדוכן ולברך ברכת כהנים ולעלות ראשון לתורה. במידה ועזבתי את האישה המדוברת, האם אני יכול לעלות לדוכן לברך?
תשובה: כן.
שאלה: בושם של גברים: האם יש בעיה לבחור לשים על עצמו בושם (של גברים)?
תשובה: אם המטרה למנוע ריח רע זה מותר וגם רצוי. ואם המטרה להקשט יש בזה משהו מאיסור לא ילבש.
שאלה: יראה בחיי הנישואין: האיש צריך לכבד את אשתו וההפך, כך מצאתי בפוסקים. לגבי יראה מצאתי שהאישה צריכה לירא מבעלה אך לא מצאתי ההפך. מכאן השאלות: א) מה דין כבוד בין בני זוג? (האם זה כמו בין ילד להוריו?) ב) האם יש גם דין שהבעל צריך לירא מאישתו? ג) מה הגדרת היראה של אישה מבעלה? (האם זה כמו ילד להוריו?)
תשובה: חכמינו אמרו שהבעל צריך לכבד את אשתו יותר מגופו והאשה גם היא צריכה לכבד את בעלה. אין זה כבוד כמו של בן לאביו אלא כבוד של הערכה. לאו דווקא לקום זה לפני זה אלא יחס יפה מכבד שיוצר תחושה נעימה ומשרה בטחון, יחס של אמון הדדי של פרגון הדדי. אין מקום ליראה של פחד אלא יראה שלא לפגוע ולא לקלקל את האמון ואת הקשר הטוב בין בני הזוג.
שאלה: צניעות בטיולים: אני מאוד אוהבת לטייל ובד"כ כשאני מטיילת מאוד חם. רציתי לדעת, אאם יש איזה אפשרות להקל קצת וללבוש חולצות קצת יותר קצרות?
תשובה: בגיל כזה כבר צריך ללכת כשהחולצה מכסה לפחות עד המרפק. את יכולה לחפש בד מסוג שיותר נעים בחום, כמו כותנה וכדומה.
שאלה: אבטחה בשבת: האם מאבטח של אישיות בכירה נידון כרופא לענין שבת, כלומר, האם אבטחה היא לפחות ספק פיקוח נפש? ולמעשה, האם ניתן לנסוע למשמרת כאשר אין לי אפשרות להשיג נהג גוי? וכן יש בעיה של תחומין אני צריך לנסוע יותר מ20 ק"מ. איזה ציוד מותר לי לקחת איתי? האם רק מה שנצרך למשמרת או שמותר לקחת סידור פאלפון וכדומה.
תשובה: רופא הוא פיקוח נפש ודאי ובכל זאת לא התירו לו לנסוע לתורנות ע"י ישראל אלא כאשר מדובר בקריאה פתאומית. ואם אין נהג גוי, עליו לבוא לתורנות בע"ש ולחזור במוצ"ש. באשר לאישיות בכירה, אם היא בביתה במשך השבת אכן היא ראויה לאבטחה כמו רופא, אולם לא יותר מרופא. אך היא נוסעת בשבת למטרות אישיות, כל נושא האבטחה הוא בעייתי יותר.
שאלה: דיני נסיעת רופא בשבת: 1. אם יש לי משמרת רפואית בשבת, ואין אפשרות לנסוע עם גוי, האם מותר לנסוע? 2. האם אני יכול לחזור הביתה? 3. כיצד אני מכבה את האוטו בסיום הנסיעה? הרכב אוטומטי. 4. מה מותר לקחת, האם מותר לקחת ספר קריאה, פאלפון למוצ"ש וכו?
תשובה: 1-2. לנסוע לשם -כן, לחזור - רק עם גוי. 3. אמרו לי שיש אפשרות של גרמא להחניק את המנוע. 4. כדי שלא לטלטל מוקצה בשבת, תכין לך תיק עם החפצים בתוך האוטו.
שאלה: הנחת תפלין דרבנו תם: אני ממוצא ספרדי, תלמיד ישיבה בן 24, בינתים רווק. בדר"כ ברוב העניינים פוסק כרב עובדיה שליט"א. אמנם רחוק מהגדרת השו"ע למי שראוי לנהוג בהנחת תפלין דר"ת (שו"ע או"ח לד,ב)אבל רוצה מדי פעם לנקוט בעניין זה מצד היציאה מהספק "ואתהלכה ברחבה", ומצד להחמיר בתפלין (שלא יהא בדל חשש של להיקרא פושע ישראל בגופו) וכמובן מצד גודל המצוה וענייניה, ובפרט לאור דברי אחד מגדולי הראשונים (ר יעקב ממרויש- בשו"ת מן השמים) בעניין זה. א. האם יש עניין לנהוג בהנחת תפלין דרבנו תם? אשמח להרחבת מקורות או להפניה אליהם. ב. האם יש בכך יוהרא? יש הבדל בפני אחרים או בצנעא מצד יוהרא? ג. האם אני יכול להניח תפלין דר"ת כמנהג חב"ד (עד שארכוש בל"נ זוג בעצמי) הן בכתיבה ובתפלין עצמם והן בצורת ההנחה - ואין הבדל מהותי ממנהגי הספרדים בזה? ד. אם נקטתי בכך מספר חודשים ברצף ונזכרתי להתנות על כך רק אחרי כמה ימים שזה בלי נדר, האם אני יכול להניחם רק מדי פעם או להפסיק מלהניחם גם ללא התרת נדרים? וישר כח.
תשובה: כיון שאתה רווק, טוב יותר לא להניח תפילין של ר"ת עד שבעזרת ה' תנשא. לצורך הרחבה עיין בספר שארית יוסף ח"א מעמ' תמא ואילך ובהערות שם תמצא פירוט הדינים לגבי תפילין של ר"ת.
שאלה: לתת דו"ח תנועה בשבת: אני הועברתי בעל כורחי למחלקת התנועה במשטרה ואני חייב בתורניות שבת מידי פעם. האם מותר לרשום דו"ח בשבת? מצד אחד ברור שזה לא פיקוח נפש, ומן הצד השני, ברור שאם אנשים ידעו שאין אכיפה בשבת בוודאי יהיה הפקר בכבישים וזה יוביל לפיקוח נפש?
תשובה: אכן יש כאן חשש לפיקוח נפש אולם אי אפשר להתיר הכל כבחול. חייבים לקבוע גבולות ולתת כלים מתאימים שיאפשרו תפקוד הכרחי של משטרה בשבת. כל נושא המשטרה מחייב היערכות מיוחדת ונוהל מסודר כמו שקיים בצבא. רק רבנות המשטרה, בגיבוי ציבורי ורבני רחב, יוכלו לעשות זאת בתיאום עם צמרת המשטרה. בינתיים הימנע מכל מלאכה דאורייתא אלא הסתפק במלאכות דרבנן. לדוגמא, אם אפשר להסתפק בדו"ח במחשב (כשהוא מופעל מעב שבת) ולא בכתב. אך איני רואה כרגע פתרון לבעיית הנסיעה עצמה. פנה לרבנות המשטרה.
שאלה: איסור לא תעוננו בטסט בבין המצרים: האם יש מקום להמנע מטסט נהיגה בימי בין המצרים או בשבוע שחל בו ט"ב בגלל שאלו ימי דין והסיכוי לעבור הוא נמוך יותר או שמא החשבונות הללו הם בכלל "לא תעוננו", שאומר עונה זו אינה יפה? למעשה, האם כדאי לדחות את הטסט או להבחן?
תשובה: אין בעיה לקיים את הטסט אז. אנו נמנעים רק מדברים של שמחה בגלל האבילות אבל לא מלימודים.
שאלה: סדר חזרת הש"ץ קצרה לאשכנזים: כאשר מתפללים תפילת מנחה עם חזרה קצרה, האם החזן צריך לברך "לדור ודור נגיד." או "הא-ל הקדוש." לאחר הקדושה?
תשובה: אשכנזים הנוהגים להתפלל בנוסח ספרד אומרים תמיד הן בחזרה והן ביחידות רק אתה קדוש.
שאלה: לבקש מחילה על לשון הרע: מה צריך לעשות במקרה שאמרו לשון הרע (בנערות) על אדם, אך זה היה סתם דיבורים שלא הזיק לו בגופו וממונו? האם יש עיניין לבקש את מחילתו?
תשובה: נזק נפשי חמור יותר. עליך לבקש את סליחתו.
שאלה: תמונות צדיקים בחדר: האם יש תועלת בתליית תמונות צדיקים בחדרי, ואם כן, מה המקור?
תשובה: יש ערך ללמוד מידות וערכים מגדולי תורה ומצדיקים וכדי לזכור את זה אפשר לתלות אף תמונה שלהם מצד "והיו עיניך רואות את מוריך". הדבר תלוי בכל אדם.
שאלה: תנועת חזרה בתשובה במגזר הדתי לאומי: בתור חוזר בתשובה קרוב לעשר שנים, בתחילה לכיוון הדתל"י וכיום לכיוון החרדל"י. אני שואל את עצמי מדוע הציבור שלנו לא פונה לכיוון של החזרה בתשובה כפי שעושים אצל החרדים. אני יודע שיש את מעייני הישועה אך אלו פועלים רק במסגרת של דוכנים ולא מקיימים כנסים המוניים של חזרה בתשובה וסמינרים למיניהם כפי שהארגונים החרדיים דוגמת שופר, ערכים והידברות, שמצד אחד אני מברך עליהן שמשיבים את ישראל לאביהם שבשמיים אך מצד שני מעניקים להם דעות שליליות בכל מה שקשור לארץ ישראל ולמדינה, בחינת "וימאסו בארץ חמדה". כמו שאני מגדיר את זה, ששנאתם לציונות ולמדינת ישראל הביאה אותם גם למאוס בארץ ישראל, בחינת "נתנה ראש ונשובה מצרימה". אני גם מרגיש וכואב את העובדה שהציבור שלנו בגלל שהתרחק מחזרה בתשובה שילם על כך מחיר כבד בהתנתקות. מדוע במקום להתרכז בעצמנו ובשאלת ארץ ישראל אנחנו לא פועלים גם בכיוון של תורת ישראל ואיננו דואגים מספיק "להשיב לב אבות על בנים ולב בנים על אבותם"?
תשובה: שאלת ארץ ישראל היא שאלה של תורה, מצות ישוב ארץ ישראל שקולה ככל התורה. לדאבונינו רק הציבור הדתל"י והחרדל"י עוסק במצוה זו במסירות. ואם אנו לא נתמסר לשמירה על ארץ ישראל זו תהיה בכיה לדורות, ועל כן עלינו להמשיך להתרכז במצוה זו. אך דע כי בהתנחלויות יש בעלי תשובה רבים מאד. יחד עם זה אין להזניח כל דבר מצוה ובמיוחד את הפעילות לחזרה בתשובה, ובזה עוסקים הגרעינים התורניים שקמים בישובים רבים. וב"ה יש תוצאות גדולות לפעולות הגרעינים התורניים. כמובן השאיפה היא להוסיף ולהרבות עוד פעילות בזה ככל אפשר. למה רק ארץ ישראל?
שאלה: שם קדוש בראש גלוי: האם אפשר לומר את השם הקדוש והנורא נ נח נחמ נחמן מאומן גם בלי כיסוי ראש ראש גלוי?
תשובה: המשפט שציינת אינו שם קדוש אלא רק משפט שחלק מחסידי ברסלב אומרים אותו ומייחסים לו סגולה. לכן, אם הנך במקרה ללא כיפה אתה יכול לומר משפט זה.
שאלה: נוסח ברכת הבנים: בברכת הבנים, כאשר אני מברך את בניי, אני אומר את הנוסח הבא: "המלאך הגואל אותי מכל רע יברך את הנערים ויקרא בהם שמי ושם אבותי אברהם, יצחק ויעקב וידגו לרוב בקרב הארץ". האם ראוי ונכון לעשות כן?
תשובה: זה לא כתוב בסידורים אבל אין בעיה להוסיף פסוקים. מקובל בקהילות לומר רק: "ישימך אלקים כאפרים ומנשה" ואת פסוקי ברכת כהנים, שבהם כלול הכל. איזה צורך יש להזכיר אח"כ עוד פסוקים?
שאלה: תתאה גבר בדוד שמש: האם אפשר לצרף את הסברה, בשביל להקל בדוד שמש, משום שהמים הקרים הם תתאה גבר? ככל הידוע לי, המים הקרים שנכנסים לדוד נכנסים מתחתית הדוד והם ה"תחתונים", האם בגלל זה אפשר לומר שלא יהיה כאן בישול? לענ"ד זה תלוי בשאלה, האם "תתאה גבר" זה דין במה שמלמטה דווקא או דין בדבר הנייח ולא הנייד (מה נכנס למה). האם זה נכון?
תשובה: הסיבה פשוטה יותר: מדובר פה בתולדות חמה ולא בתולדות האש ולכן אין פה איסור בישול מדאורייתא, וכשמוציאים מים חמים נכנסים הקרים בגרמא, שהרי זה רחוק כמה מטרים (שהרי הוא נמצא בבית והמים נמצאים על הגג), ולכן אפשר לסמוך על השיטות שמותר לצורך.
שאלה: שיפוצים בבית הנפטרת: אמי נפטרה לפני כחודשיים. ביתה נותר ריק ואחייניתי מבקשת לגור בו ומבקשת לצבוע. האם מותר לבצע שיפוצים צבע בבית הנפטרת במהלך שנת הפטירה?
תשובה: על בית הנפטר לא חלים דיני אבלות אלא רק על הקרובים. מאחר ולאחיינית אין דיני אבילות היא יכולה לצבוע את בית הנפטרת. גם לאבל מותר לצבוע את ביתו לאחר השלושים (המקור בבית ברוך פרק יח).
שאלה: דיני אזכרה בחול המועד: האם נוהגים לערוך אזכרה בחול המועד, סוכות או פסח? קיימת מחלוקת במשפחה. לי ידוע שנוהגים להדליק נר והבנים אומרים קדיש בבית הכנסת.
תשובה: נר וקדיש, כן. וכן לימוד תורה ומתן צדקה. אך עליה לקבר והספדים - לא.
שאלה: אהוב את המלאכה או הווי ממעט בעסק?: מצד אחד כתוב "אהוב את המלאכה ושנא את הרבנות" ומצד שני כתוב "הווי ממעט בעסק ועסוק בתורה" "עשה תורתך קבע ומלאכתך ארעי". כיצד שתי הגישות הללו מתיישבות אחת עם השניה?
תשובה: הפרוש הפשוט הוא שאדם צריך לשאוף להתפרנס מיגיע כפיו. ולא מהרבנות אם אפשר. ובכלל צריך לשנוא את תפקיד השררה. להיות עבד לעם קדוש ולא משתרר עליהם. אך לעשות את מלאכתו ארעי ואת תורתו קבע. כלומר, למעט בעסק ולעסוק התורה.
שאלה: לא למכירה בבודדים: יש אריזות חסכוניות של מוצרי אוכל שכתוב על האריזות הפנימיות - "לא למכירה בבודדים". כגון, ביסקויטים. האם מותר לי כלקוח לקנות בבודדים במקום שמוכרים את זה בבודדים? אולי הם קיבלו אישור?
תשובה: אני חושב שכן. איך יכול המפעל לאסור על אנשים לקנות בודדים? כל האיסור הוא על המוכר מסיבות כלכליות.
שאלה: בר מצווה של אחיין בסוף צום יז בתמוז: האם מותר להשתתף בשמחת בר מצווה במוצאי י"ז בתמוז, יום חמישי בערב, דהיינו בסוף הצום? וכיצד יש לנהוג?
תשובה: אם יום זה הוא יום הבר מצוה האמיתי, דהיינו שבו נעשה הילד בן שלוש עשרה שנים ויום אחד, מותר ובתנאי שיאמרו שם דברי תורה, שודאי ייחשב כסעודת מצוה.
שאלה: להתחתן עם הבת של הבת דודה: אני בחור בן 24, שומר מסורת. ורציתי לשאול את כבוד הרב, האם אני יכול על פי הדת והתורה לקחת לי לאישה את בתה של בת דודה שלי בת ה-17? כלומר, נכדתה של הדודה שלי שנפטרה. ואסביר את עצמי קצת יותר. דודתי נפטרה מן העולם בשבוע שעבר והמקרה איחד את המשפחה, כלומר, בעקבות כך שאמא שלי ישבה שבעה בבית המנוחה נפגשתי עם בנות דודתי שכיום הן נשואות ושיבדלו לחיים ארוכים יש להן כבר ילדים וילדות שומרי מצוות ומסורת. כאשר אחת הילדות של בת דודתי היא בת 17, ורציתי רק לשאול את כבוד הרב, האם על פי הדת והתורה אני יוכל לשאת לאישה את הבת של הבת דודה שלי? אם כבוד הרב צריך פרטים נוספים על מנת לפסוק האם מותר או לא, או לבדוק האם זה הזיווג ההגון שלי, אשמח לתת.
תשובה: אין בעיה, אפילו יש עניין ליצור קורבה ולחתן גם בני דודים. בת 17 מותר ויכולה גם ע"פ החוק.
שאלה: ברכת המזון כשלא שבעים?: אם אכלתי פת לחם ולא שבעתי, האם עדיין עליי לברך ברכת המזון, ואם לא, מה עליי לברך?
תשובה: מהתורה חיוב ברכת המזון הוא רק אם שבעים שנאמר: "ואכלת ושבעת וברכת" אבל חכמים תיקנו לברך ברכת המזון לאחר אכילת כזית לחם אף שלא שבעים. ולכן עלייך לברך ברכת המזון. (שולחן ערוך אורח חיים, קפד, ו)
שאלה: מסכת סוכה: הגמרא במסכת סוכה בדף נא עמוד ב אומרת על בניין הורודוס: "אפיק שפה ועייל שפה כי היכי דלקבל סידא" הבנתי את הפירוש המילולי: כדי שיקבל את הסיד, אבל מה זה אומר?, וישר כוח על עבודת הקודש שאתם עושים.
תשובה: שמו שורה של שתי אבנים צמודות ומעליהן שורה של שתי אבנים שאינם צמודות (שורה אחת נכנסת ואחת יוצאת), היות והסיד אינו נדבק היטב לאבני השיש, ובשורות שאינן צמודות היו ממלאים יותר סיד (במרווח) וכך היו האבנים נצמדות. מועדים לשמחה הרב עזרא כהן
שאלה: הלכות דולה - תומכת לידה: אשתי ואני גרים בהתיישובת ביו"ש. היא משמשת כדולה - תומכת לידה. מתברר שהתופעה היום מאד מבוקשת. היא מתחילה קשר עם יולדת וחותמים חוזה, זה בערך בחודש השישי להריון. מה קורה אם הלידה מתרחשת בשבת, מה עושים? האם אפשר לענות לטלפון? האם אפשר לנסוע בשבת עם רכב? האם אפשר לחזור? הרב אני חייב לציין כי לא האמנתי כל כך בחיוניות, עד ששמעתי עדויות מנשים שאשתי ליוותה, שלולא היא, הם לא היו יולדים הרבה ילדים (אשה שילדה את בנה השלשי, לאחר שחוותה 2 לידות קשות, ובזכות הלידה עם אשתי, תלד ב"ה עוד ילדים רבים, ע"פ עדותה) חשוב לציין כי אם אשתי לא תוכל לעבוד בשבת, המשמעות שהיא לא יכולה להתחייב לשום יולדת, מה שאומר שהיא לא יכולה לעבוד בתחום (אבל אם אסור, אז אסור). שמעתי שיש רבנים שמתירים לעשות הכל ויש רבנים שלא מתירים לעשות כלום.
תשובה: עם היולדת חוששת להיות לבד בלי הדולה בשעת הלידה והחששות יש בהם סיכון, מותר לדולה לנסוע איתה. ואם זה פינוק בלבד אסור.
שאלה: הנחת תפילין כשיש צואה בשקית צמודה: אתמול ביקרתי בבית החולים בן אדם מבוגר שמתפלל איתי בבית הכנסת. הוא עבר ניתוח מסובך במעיים. כרגע, סליחה על הביטוי, אבל ההפרשות שלו יוצאות לשקית שתלויה לו בבטן והוא מתלבט אם הוא יכול להניח תפילין, כי מכיוון שהצואה תלויה לו על שקית בבטן והוא מרגיש רע עם זה, שהצואה המופרשת קרובה לתפילין.
תשובה: אם השקית סגורה ואין ריח רע, שיכסה את השקית ויניח תפילין ויתפלל.
שאלה: סגולת אבן אודם: יש לי חבר שהציע לי לקנות אבן אודם שאמור לעזור לפוריות האשה. הוא הראה לי שברבינו בחיי בפרשת תצווה כתוב שזה עוזר. יש לי כמה שאלות: כשרבינו בחיי כתב את זה, האם הוא כתב את זה מידע תורני או מהידע המדעי שהיה קיים אז? אפילו אם נגיד שזה מידע תורני, האם צריך לעשות השתדלות בכיוונים לא מדעיים, חוץ מהשתדלות רוחנית של תפילה וכדומה?
תשובה: מקורו של רבנו בחיי לא ידוע. עכ"פ אין צורך לסמוך על האבנים ותפילה עדיפה.
שאלה: איך להתעטף בטלית: שמעתי שכתוב שצריך שהטלית תכסה את רוב הגב בזמן העיטוף כי כך מתעטפים הישמעאלים, האם יש לכך מקור?
תשובה: ר' שו"ע סי' ח.
שאלה: מנורה עם 7 קנים: האם מותר להחזיק וליצר מנורה עם 7 קנים כמו שהייתה בבית המקדש? (כמובן שבהקטנה, לא באותו גודל כמו בבית המקדש). יש איסור מההלכה או שמדובר במנהג?
תשובה: מוזכר בגמרא שאסור לאדם לעשות כלים בדומה למה שהיה בבית המקדש. ראיתי פעם הסבר על הקושיה למה תיקנו 8 ימים לחנוכה ולא 7, כפי שמקשה הבית יוסף, שהרי היום הראשון אינו נס שהרי היה מספיק שמן ליום הראשון, והסבירו שהסיבה היא כדי שאדם לא יעשה חנוכיה של 7 קנים כמו שהיה בבית המקדש. לכן לא לעשות מנורה כזאת. זה לא מנהג אלא הלכה.
שאלה: הילולא בתשעת הימים: האם מותר לכו"ע ללכת לקברי צדיקים ביום ההילולא שחל בתשעת הימים?
תשובה: אין שום איסור בכך.
שאלה: כיבוד הורים על פני אשתי: יש לנו מנהג במשפחה לחלק את הלחם לאחר ברכת ההמוציא, לפי סדר הגיל והמעמד במשפחה. ז"א בד"כ מתחילים מהאבא לאמא, לגיסי ואח"כ לאחותי (אשתו) ואז הצעירים שבגיל. האם כעת כשאני נשוי עלי להתחיל את החלוקה מאשתי או להמשיך לנהוג בכבוד כלפי הורי ולהתחיל מהם?
תשובה: מנהגכם הוא נכון: יש לכבד את הגדול. תיתן קודם כל לאשתך, כי אתה חייב במזונותיה. כתוב בהנהגות של הרב קוק על ההגדה של פסח שקודם כל בוצע מהמצה ונותן לאשתו כי חייב במזונותיה, ולאחר מכן להוריו שחייב בכבודם, ולאחר מכן לשאר בני הבית. הסבר החיוב להקדים את האישה.
שאלה: עלונים של יהודים משיחיים: אני גר בתל אביב ומחלקים בדואר בשבת בבוקר עלונים של יהודים משחיים, שכתובים בהם כל מיני מאמרים של נצרות וכותבים שם שכל זה שישו הוא המשיח זה אמת וכותבים שם כל מיני נבואות של נביאים כגון: דניאל,יוחנן. ואני חושב שזה יכול להשפיע על יהודים בכך שיחשבו שכל מה שכתוב שם הוא הנכון. 1. מה אפשר לעשות נגד זה, כלומר, יש גם יהודים שלא יודעים על כך וחושבים שמי ששולח אז זה אלה דתיים וזה מאוד מבלבל אותם בקשר לאמונה והם חושבים שאלה יהודים דתיים שמחלקים דואר בשבת. 2. האם אפשר לזרוק לזבל את העלונים האלו או שלקחת אותם לגניזה?
תשובה: 1. קשה לראות מה אפשר לעשות נגד המיסיונרים, אך כל מה שאפשר לעשות מצוה חשובה וגדולה לעשות. 2. לזרוק לפח ואין צורך בגניזה כלל אפ' שכתוב שם משמות הקודש.
שאלה: השחזת סכין בסכין: 1. האם מותר להשחיז סכין פרווה (למשל סכין לחיתוך לחם) ע"י העברתה על גבי סכין אחרת - חלבית או בשרית. כלומר, האם השחזת סכין פרווה, בסכין אחרת שהיא בשרית או חלבית, הופכת את הסכין הפרווה לחלבית בשרית? 2. בהמשך לשאלה הנ"ל, האם מותרת השחזת סכין חלבית בסכין בשרית (ולהיפך) או שהשחזה כזו פוסלת את הסכינים משימוש? 3. כמו כן, האם יש נפקא מינה אם הסכינים לא היו בשימוש ב-24 שעות האחרונות וכדו? ותבורכו!
תשובה: הסכינים לא משנות אחת את השניה כי זה בצונן. כמובן צריך להקפיד שהם נקיות.
שאלה: גרביים שחורות לנשים: קיבלתי על עצמי גרביים שחורות אך קרובת משפחה אמרה לי שאסור לשים גרביים שחורות, האם זה אסור, ואם כן, אז מדוע?
תשובה: אין שום איסור וגם אין מצוה לגרוב גרבים שחורות דווקא.
שאלה: חלוקת פליירים על ידי בנות: האם ישנה בעיה מבחינת צניעות בכך שבנות (15,16,17) יעמדו במקומות ציבורים כמו תחנת הרכבת בת"א או ת"מ בירושלים ויחלקו פליירים לחיילים ולאזרחים בדברים הקשורים לארץ ישראל?
תשובה: זה תלוי באופי של הבנות. אם הן מרגישות שזה לא צנוע עדיף שלא יעשו את זה. וגם אם הן שייכות למסגרת חינוכית שבה זה נחשב לא צנוע לא ראוי שהם יעשו את זה. אך בנות צנועות שאינם מרגישות שזה פוגע בצניעותן באמת. יכולות לחלק ולהשתתף בפעולות חיוביות כאלה
שאלה: שיפוץ בית בשלושת השבועות: אני צריך להיכנס לדירה אחרי 9 באב. האם מותר לי לשפץ את הבית. כמו צבע וארון חדש. בשלושת השבועות ובמיוחד בתשעת הימים?
תשובה: עד ראש חודש אין בעיה בכלל. אחרי ראש חודש, אם מדובר בעבודה הכרחית, כמו תיקון בלטות, כיור או ביוב - אפשר, אבל בסיוד וכדומה, שיש שמחה, צריך להקדים או לאחר.
שאלה: מעשרות לעלי תה: יש לנו בעציץ עלי תה (נענע, לאויזה וכו ) אנו מכינים אותם ע"י מסננת בד. לעניין מעשרות, האם אפשר אחרי הכנת התה להפריש את העלים?
תשובה: אפשר להפריש מהעלים על הטבל שנמצא בכוס. ברור שלכתחילה צריך להפריש מעלי התה אולם אם לא הפרישו, ועשו את התה, אפשר עוד להפריש מהעלים על התה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לימוד תורה לרפואה: שמעתי שיש בעיה ללמוד תורה לרפואת חולים, כי זה כאילו משתמשים בתורה "כקרדום לחפור בו". האם יש מקור לאיסור זה, והאם זו באמת ההלכה?
תשובה: הרמב"ם כותב שאסור לאדם לומר פסוק בתור סגולה עממית כדי שיתקיים בו מה שכתוב בו. אבל ללמוד תורה ולקיים מצוות ושזכותן תגן בסייעתא דשמיא, ותזקף לזכות החולה, מותר.
שאלה: מה חשוב יותר - ארץ ישראל או שבת: איזה מצוה יותר חשובה ארץ ישראל או שבת?
תשובה: מבחינת החשיבות: יש שלוש מצוות שח אמרו עליהם שהן שקולות כנגד כל התורה כולה: שבת, ישיבת ארץ ישראל וציצית, אם כן כולם חשובות. זה כמו שאדם ישאל מה יותר חשוב: לאכול חלבונים או פחמימות? הרי הגוף זקוק גם לזה וגם לזה. אם כוונת השאלה לגבי מצב של התנגשות בין המצוות, אז אנו יודעים שמלחמה על ארץ ישראל דוחה שבת, כמו בכיבוש יהושע. כדאי לפרט מה כוונתך.
שאלה: לימוד או אוכל לפני התפילה: מה עדיף, לאכול לפני התפילה ואז להשאר אחר התפילה וללמוד או להתפלל ואז לחזור הביתה לאכול ולנסות לחזור לביה"כ ללמוד? עד היום עשיתי כאפשרות השניה אבל בסוף לא חזרתי לביה"כ ללמוד אלא נשארתי בבית לשחק. (בבית לא אצליח ללמוד כי יש שם יותר מידי דברים שימשכו אותי מלימודי)
תשובה: אין התר לאכול לפני התפילה, אך אפשר לשתות כוס קפה לחיזוק. עצתי לך, קח איתך לביה"כ טרמוס עם שתיה וכריך או מאכל כלשהו ואכול שם אחרי התפילה ותישאר גם ללמוד.
שאלה: טלית לפני בר מצווה: נאמר במשנה ברורה בסימן יז, שמגיל 13 ואילך יש ללבוש טלית, ומה שכתוב במהרי"ל שרק מהחתונה לובשים כי יש אסמכתא מהפסוק גדילים תעשה לך וסמוך זה לגבי נשיאת אישה, והמשנה ברורה כותב שזהו מנהג תמוה שעד שלא ישא אישה יהא בטל ממצוות ציצית ששקולה כנגד כל המצוות. והשאלה שלי היא כזו: א- מה פשר המנהג? ב- האם עדיין בימינו, נערים בחורים שאינם נשואים, עדיין אסור או לא כדאי להם ללבוש טלית גדול בתפילה? ג- מדוע הרבה מעם ישראל אינם לובשים טלית גדול, האם מסיבה זו שהמשנ"ב אומר שזה תמוה? ד- מה א"כ כוונת הנאמר לעיל?
תשובה: ודאי שאין איסור לבחורים ללבוש טלית אם הם רוצים. בגמרא במסכת קידושין (דף כט:) מסופר: שרב הונא שאל את רב המנונא: "מאי טעמא לא פריסת סודרא ארישא" - כלומר: מדוע אינך שם את הטלית על הראש. וענה לו שעדיין אינו נשוי. נחלקו המפרשים בגמרא זו. יש מי שרוצה לומר שהוא לא התעטף כלל בטלית גדולה אלא רק בטלית קטן, ומכאן המנהג של אותם עדות שנוהגים שבחור לא שם טלית כלל. אחרים מבארים שהכוונה רק שלא שם את הטלית על הראש אלא היתה על הכתף, ומכאן מנהג העדות שבחור מתעטף בטלית גדול. לכל אחד יש על מי לסמוך.
שאלה: תיקון רוחני לתפילין של ראש פסולות: שלחתי את התפילין לבדיקה לאחר 15 שנות שימוש לערך. נמצא כי הפרשיה הראשונה של ראש הייתה קרועה מעט ולפי הבודק זה קרה כאשר הוכנסה הפרשיה. המשמעות היא שכל הזמן הנחתי תפילין של ראש שאינן כשרות. (התפילין של יד כשרות וכתובות בהידור). מה התיקון שאוכל לעשות?
תשובה: אתה אנוס, לא קיימת מצוות עשה ולא תענש על כך כי זה היה באונס, אך אי אפשר להשלים ולתקן זאת, אין מה לעשות. תרבה בלימוד תורה. ומכאן יש לעורר להקפיד ולבדוק תפילין באופן יותר תדיר.
שאלה: עולת התמיד בזמן המסעות במדבר: כיצד הקריבו את קורבן התמיד במדבר בזמן המסעות, שהרי הכל היה מפורק?
תשובה: כשאין מזבח בנוי פטורים מהקרבת תמיד.